

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 24.septembrī **Nr.443**

 (prot. Nr.37, 33.§)

**Par telpu nodošanu bezatlīdzības lietošanā**

Pamatojoties uz likuma „Par pašvaldībām” 14.panta otrās daļas 3.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta trešo daļu, trešo prim daļu un sesto daļu, izskatot biedrības “Daugavpils sambo un džudo centrs SINGITAJ” 2020.gada 31.augusta vēstuli, Daugavpils pilsētas domes Izglītības un kultūras jautājumu komitejas 2020.gada 17.septembra atzinumu, Finanšu komitejas 2020.gada 17.septembra atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj**:

1. Nodot bezatlīdzības lietošanā atbilstoši saskaņotam lietošanas grafikam biedrībai “Daugavpils sambo un džudo centrs SINGITAJ” (reģ.Nr.40008027215, juridiskā adrese Vienības iela 32A-72, Daugavpils), turpmāk – Biedrība, Daugavpils pilsētas pašvaldībai piederošo nekustamo īpašuma daļu – telpas J.Raiņa Daugavpils 6.vidusskolas ēkā, Komunālā ielā 2, Daugavpilī (kadastra apzīmējums 0500 013 3502 001) 425,5 m2 platībā, kas būves kadastrālās uzmērīšanas lietas 2.stāva plāna telpu grupas eksplikācijā atzīmētas ar Nr.112, un ēkai piesaistītā zemesgabala (kadastra apzīmējums 0500 013 3502) 16312 m2 platībā, Komunālā ielā 2, Daugavpilī, 4255/59441domājamās daļas (turpmāk – Īpašums).
2. Ēkas ar kadastra apzīmējumu 0500 013 3502 001 kopējā bilances vērtība uz 31.08.2020. ir 1113546,42 *euro* (viens miljons viens simts trīspadsmit tūkstoši pieci simti četrdesmit seši *euro* un 42 centi). Zemesgabala bilances vērtība uz 01.01.2019. ir 17693,41 *euro* (septiņpadsmit tūkstoši seši simti deviņdesmit trīs *euro* un 41 cents).
3. Īpašums tiek nodots bezatlīdzības lietošanā līdz 2025.gada 30.septembrim, bet ne ilgāk kā uz laiku, kamēr Biedrībai ir sabiedriskā labuma organizācijas statuss.
4. Īpašuma bezatlīdzības lietošanas mērķis – nodrošināt džudo un sambo nodarbības Biedrības vajadzībām.
5. Nododamā Īpašuma stāvoklis ir apmierinošs.
6. Biedrība ir tiesīga izmantot bezatlīdzības lietošanā nodoto Īpašumu tikai lēmuma 4.punktā paredzētajam mērķim un lietot Īpašumu tā, lai nepasliktinātu tā stāvokli.
7. Biedrībai ir pienākums nekavējoties nodot bezatlīdzības lietošanā nodoto Īpašumu atpakaļ J.Raiņa Daugavpils 6.vidusskolai šādos gadījumos:

 7.1. pēc lēmuma 3.punktā norādītā termiņa notecējuma;

 7.2. ja Īpašuma bezatlīdzības lietošanas līgums tiek lauzts pirms lēmuma 3.punktā norādītā termiņa;

 7.3. Īpašums tiek izmantots pretēji nodošanas bezatlīdzības lietošanā mērķim;

 7.4. Biedrībai anulēts sabiedriskā labuma organizācijas statuss.

8. Uzdot J.Raiņa Daugavpils 6.vidusskolai sagatavot un noslēgt līgumu ar 2020.gada 1.oktobri par Īpašuma nodošanu bezatlīdzības lietošanā Biedrībai, paredzot pienākumu segt visus ar bezatlīdzības lietošanā nodoto telpu uzturēšanu saistītos izdevumus (elektroenerģija, apkure, ūdens, kanalizācija u.c.).

Domes priekšsēdētājs *(personiskais paraksts)*  I.Prelatovs